# Vežba 1

# Deo 1

Projektovati wireframe jedne stranice web sajta, u skladu sa zahtevima prikupljenim od naručioca.

Za izradu vežbe koristi se figma.com

Napraviti nalog i novi dizajn fajl. U dizajn dodati frejm, za desktop.

Projektovati desktop verziju stranice.

Stranica treba da sadrži sve potrebne elemente. Linkovi, koji će se nužno pojaviti na stranici, ne vode nigde (ne pravite ostale stranice, samo Ponudu) ali treba da izgledaju kao linkovi.

## Specifikacija

Klijent-firma se bavi web hostingom, prodaje hosting pakete, VPS, dedicated servere i vrši uslugu registracije domena (.com, .net, .rs i slično).

Osmisliti stranicu koja predstavlja ponudu firme.

Firma se zove MyHosting. Logo izgleda ovako:  Na drajvu se nalazi fajl Vezba 1 - logo.png koji sadrži logo sa transparentnom pozadinom.

Bitne sekcije sajta (linkovi) su: početna stranica, ponuda (stranica koju osmišljavamo), blog, kontakt.

Ponuda obuhvata:

* Web hosting (4GB prostora, 1 CPU core, 1GB RAM) od 2400 rsd/mes
* Business hosting (25GB prostora, 2 CPU cores, 4GB RAM) od 2500 rsd/mes
* VPS server (25GB prostora, 2 CPU cores, 4GB RAM) od 1300 rsd/mes
* Dedicated server (1TB prostora, 8 CPU cores, 16GB RAM) od 4000 rsd/mes

Za svaku stavku ponude postoji posebna stranica sa detaljnim opisom ponude.

Svi paketi obuhvataju servere koji koriste SSD diskove i besplatan SSL sertifikat. Klijent ovo smatra bitnim elementom ponude.

Ponuda obuhvata i registrovanje domena, pri čemu je moguće izvršiti proveru dostupnosti željenog domena. U ponudi su sledeći TLD

* .com 1400 rsd godišnje
* .net 1500 rsd godišnje
* .info 1800 rsd godišnje
* .rs 2300 rsd godišnje
* .co.rs 850 rsd godišnje
* .in.rs 500 rsd godišnje

Firma nudi besplatnu migraciju. Klijent ovo smatra bitnim elementom ponude. Klijent je predložio sledeći tekst:

PRELAZITE KOD NAS?

Nudimo Vam besplatnu migraciju! Dovoljno je da kontaktirate naše operatere podrške i mi ćemo obaviti sva potrebna prebacivanja umesto Vas. Prebacićemo sve fajlove, baze podataka, email naloge kao i ostalo što poželite. Migracija se obavlja brzo i Vaš sajt ni u jednom trenutku neće biti nedostupan za vreme prebacivanja na naše servere. Izaberite neki od web hosting ili reseller paketa. Ukoliko smatrate da Vam je potrebno više resursa, nudimo Vam i VPS, Cloud i dedicated (namenske) servere.

Firma želi da privuče neodlučne kupce time što im nudi besplatno savetovanje-podršku. Klijent je predložio sledeći tekst:

IMATE DILEMU ILI PITANJE PRE KUPOVINE?

Pozovite nas

Ponedeljak - petak 09-17h

+381601234567

Firma želi da se predstavi kao iskren i pouzdan partner. U tu svrhu postoje sledeći elementi:

* Prikazati naziv firme, PIB i matični broj (da bi klijent mogao da proveri legalnost firme u APR registru).
* Firma posluje 12 godina.
* Firma na sajtu objavljuje članke u blogu jednom nedeljno, na aktuelne teme vezano za hosting, zaštitu sajtova i sl.

Klijent je predložio sledeći tekst:

NAJKVALITETNIJI HOSTING U SRBIJI.

Mi smo MyHosting hosting provajder iz Srbije koji Vam nudi usluge po svetskim standardima na domaćem tržištu.

Naše usluge prilagođene su kako fizičkim tako i pravnim licima.

Klijent je predložio sledeće tekstove:

* Cene naših usluga prilagodili smo uslovima tržišta i slobodno tvrdimo da nudimo najbolja hosting rešenja po najpovoljnijim uslovima na teritoriji Srbije.
* Registracije domena su, pored povoljnih usluga hosting ponude usklađene sa nabavnim cenama, tako da su troškovi Vašeg nastupa na internetu svedeni na minimum.
* Stabilno i sigurno hosting rešenje predstavlja potporu u osvajanju internet tržišta. Uz našu podršku na tom putu Vama preostaje da se fokusirate na ciljeve Vašeg biznisa.
* Naš cilj su zadovoljni korisnici hostinga u Srbiji. S tim u vezi, radujemo se uspešnoj i kvalitetnoj saradnji.

Na web sajtu postoji funkcionalnost mailing liste i posetilac sajta treba da može da se prijavi na listu.

# Deo 2

Napraviti mockup na osnovu razvijenog wireframe-a. Nastavite rad na započetom figma projektu.

Na mockup dodati konačan tekst i grafičke elemente (logo, slike, ikonice i drugo).

Izabrati fontove i primeniti fontove i veličine slova na tekst.

Figma sadrži sve fontove iz Google fonts galerije

Upotrebiti <https://fontjoy.com/> za uparivanje fontova

Upotrebiti <https://type-scale.com/> za veličine fontova

Izabrati paletu boja, primeniti boje na tekst i elemente.

Upotrebiti alate kao što je <https://coolors.co/> za kreiranje palete boja

Uskladiti kolor temu sa brendom firme (logo). Coolors ima opciju za kreiranje palete boja na  
 osnovu slike.

Postići grupisanje, kontrast, hijerarhiju pomoću veličine, boje, okvira, linija za razdvajanje, praznog prostora …

U ponudi istaći “Business hosting”. Isticanje izvesti na proizvoljan način. U mejlu, u kome šaljete link, napišite kako ste (primenom kog principa) izveli isticanje.

# Opcioni deo

Uraditi redizajn logoa.

# Korisni linkovi

<https://fonts.google.com/>

<https://fonts.google.com/featured/Perfect+Pairings>

<https://fontjoy.com/>

<https://coolors.co/>

<https://fontawesome.com/icons/>

<https://getbootstrap.com/docs/3.3/components/>

# Slanje radova

* Vežba se radi samostalno. Vežba nosi 5 bodova.
* Mockup se šalje mejlom asistentu na [pprvulovic@raf.rs](mailto:pprvulovic@raf.rs)
* U mejlu pošaljite ime i prezime, link ka figma projektu i opis kako ste izveli isticanje Business hosting ponude.
* Subject mejla treba da bude **HCI - vežba 1**
* Rok za slanje radova je nedelja, 20.3. 23:59 Nakon toga se broj bodova umanjuje za 1 bod na svaka 3 dana.